‘इंसेक्ट म्यूजियम आॅफ वेस्ट चीन’ के रिसर्च वैज्ञानिक झाओ ली ने अपनी दो साल की कड़ी मेहनत के बाद इसकी खोज की और उन्होंने इसका नाम रखा गया- फ्रिजनेस्ट्रिया चीनेन्सिस झाओ। यह छड़ी कीट 62.4 सेंटीमीटर लंबा है। वास्तव में इसका शरीर 36.1 सेंटीमीटर लंबा और तर्जनी उंगली जितना मोटा है। सबसे बड़ी खासियत है इसके पतले-पतले 6 पैर जोे लगभग उसके शरीर की लंबाई के बराबर होते हैं। ये पैैर उनके चलने और पकड़ बनाने में ही मदद नहीं करते, इसकी लंबाई को भी बढ़ाते हैं। हालांकि झाओ ली ने इस कीट की खोज चीन के गुआंगसी जुआंग के पहाड़ी क्षेत्र में 2014 में कर ली थी, लेकिन रिसर्च के बाद ही वे इसे सबके सामने लाए।